Blaze7451/Wiki-th-20250601 huggingface dataset:
เซนต์จอห์น

เซนต์จอห์น (Saint John) สามารถหมายถึง- เซนต์จอห์น ที่ใช้เป็นนามสกุล เช่น Bridget St John นักร้องชาวอังกฤษ- วัดเซนต์จอห์น  เป็นชื่อที่นิยมในการตั้งชื่อวัด
** แอบบีเซนต์จอห์น อารามเบเนดิกตินในคอลเลจวิลล์ รัฐมินนิโซตา สหรัฐอเมริกา- เมืองเซนต์จอห์น  เป็นชื่อที่นิยมในการตั้งชื่อเมืองในหลายประเทศ เช่น เซนต์จอห์น ในรัฐนิวบรันสวิก ประเทศแคนาดา- เซนต์จอห์น เป็นชื่อที่นิยมในการตั้งชื่อสถานที่เช่น โรงพยาบาล, โรงเรียน, สวนสาธารณะ, มหาวิทยาลัย และอื่นๆ 
** มหาวิทยาลัยเซนต์จอห์น มหาวิทยาลัยเอกชนในกรุงเทพมหานคร
สำหรับชื่อนักบุญต่าง ๆ ดูที่ นักบุญจอห์น
หมวดหมู่:หน้าแก้ความกำกวมชื่อสถานที่
การเก็บศพ

การเก็บศพ หรือ สุสาน หรืออื่น ๆ อาจจะหมายถึง- ที่เก็บศพ (Tomb) เป็นคำที่มีความหมายกว้าง ๆ ใช้ได้หลายอย่าง เช่นที่เก็บศพของผู้ตาย, หรือที่เก็บศพคล้ายมอโซเลียมแต่มักจะขนาดเล็กกว่า หรือที่เก็บศพภายในวัดซึ่งอาจจะมีอนุสรณ์ผู้ตายประกอบ ที่แตกต่างคือจะมีร่างของผู้ตายซึ่งต่างจาก อนุสรณ์ผู้ตาย ข้างล่าง- สุสาน (Cemetery หรือ Graveyard) หมายถึงพื้นที่ตั้งหรือกันไว้โดยเฉพาะสำหรับการฝังผู้ตาย อาจจะเป็นบริเวณที่มีกำแพงล้อมรอบ- ที่เก็บศพมอโซเลียม (Mausoleum) หมายถึงที่เก็บศพเหนือดินภายในสิ่งก่อสร้างซึ่งอาจจะใหญ่หรือเล็กก็ได้ตามกำลังทรัพย์หรืออำนาจของผู้สร้าง- สุสานทหาร (Military Cemetery) หมายถึงสุสานของทหารผู้เสียชีวิตในสงคราม บางครั้งอาจจะสร้างในบริเวณสนามรบโดยตรงหลังสงครามเลิกแล้ว เพื่อเป็นการให้เกียรติแก่ผู้ตาย โดยเฉพาะทหารนิรนาม เช่นสุสานทหารของประเทศต่าง ๆ ที่เข้าร่วมในสงครามโลกครั้งที่สองประไปทางทางตะวันออกของประเทศฝรั่งเศส หรืออาจจะกลับมาสร้างในประเทศบ้านเกิดของผู้เสียชีวิตเช่น สุสานทหารอาร์ลิงตันในสหรัฐอเมริกา- สุสานทหารนิรนาม (Tomb of the Unknown Soldier) หรือ อนุสาวรีย์ทหารนิรนาม หมายถึงสุสานของทหารผู้เสียชีวิตในสงครามสำหรับทหารผู้เสียชีวิตผู้ไม่ทราบชื่อ ซึ่งอาจจะทำเป็นเพียงอนุสาวรีย์ หรือแผ่นป้ายชื่อตั้งอยู่ตามจตุรัสในเมืองหรือหมู่บ้าน หรือภายในวัด เช่นที่ทำกันในประเทศในยุโรป หลังสงครามโลกครั้งที่หนึ่ง และ สงครามโลกครั้งที่สอง- สุสานหมู่ (Mass grave) อาจจะหมายถึงหลุมศพของผู้ยากจนเกินกว่าที่จะมีที่ฝังเป็นของตนเอง เมื่อตายร่างก็จะนำไปฝังรวม ๆ กันในหลุมใหญ่ซึ่งเป็นวิธี่ที่ใช้ในยุโรปในสมัยโบราณ หรืออาจจะหมายถึงการฆ่าคนเป็นหมู่โดยเฉพาะพลเรือนในระหว่างในสงครามเช่นระหว่างสงครามโลกครั้งที่สองแล้วฝังไว้ด้วยกันในหลุมใหญ่ และหรือการสังหารที่เกิดจากความขัดแย้งทางการเมืองหรือศาสนาที่ฆาตกรจะไม่อยากให้ผู้อื่นหรือสื่อมวลชนทราบ เช่นสุสานหมู่ในประเทศกัมพูชา- ที่เก็บศพรังผึ้ง หรือ สุสานรังผึ้ง (Catacombs) หมายถึงที่เก็บศพที่อยู่ใต้ดินจัดเป็นช่อง ๆ สำหรับวางศพ นิยมกันมากในสมัยจักรวรรดิโรมัน ซึ่งอาจจะอยู่ภายในถ้ำ หรือ สถานที่ใต้ดินที่สร้างขึ้น- เนินเก็บศพ (Necropolis) หมายถึงที่เก็บศพเหนือดินซึ่งมักจะอยู่บนเนินสูงและอาจจะเป็นสิ่งก็สร้างที่ขุดลงไปในดินบางส่าน ภายในเป็นแท่นที่ตั้งศพคล้ายการเก็บศพในมอโซเลียม ศพเก็บไว้ภายในตัวสิ่งก่อสร้างเช่น เนินเก็บศพเซอร์เวเทริ (Cerveteri) ของ อิทรัสคัน ที่ ประเทศอิตาลี- คริพท์ (Crypt) หมายถึงห้องใต้ดินภายในมหาวิหารหรือวัดใหญ่ หรือ ปราสาทที่อาจจะสร้างขึ้นเพื่อใช้เป็นชาเปลหรือที่เก็บโลงหิน หรือวัตถุมงคลในคริสต์ศาสนาหรือร่างของบุคคลสำคัญทางศาสนาเช่น นักบุญ- อนุสรณ์ผู้ตาย (Effigy) มักจะเป็นอนุสาวรีย์ขนาดย่อมหรือพอประมาณที่สร้างเป็นอนุสรณ์สำหรับผู้ตายตั้งภายในวัดคริสต์ศาสนาโดยไม่มีร่างของผู้ตายอยู่ด้วย (ถ้ามีร่างก็เรียกว่า ที่เก็บศพ (Tomb))

**ดูเพิ่ม**
 ที่เก็บศพ- พระเมรุมาศ- สำนักสุสานโบราณ- สุสานจิ๋นซีฮ่องเต้- พีระมิดอียิปต์- สุสานหิ่งห้อย

**อ้างอิง**
หมวดหมู่:พิธีกรรม
หมวดหมู่:ที่เก็บศพ
หมวดหมู่:ประเพณีเกี่ยวกับความตาย
แม่แบบ:บทความคัดสรร/มีนาคม 2551

สยามสแควร์

สยามสแควร์ (Siam Square) หรือเรียกกันว่า สยาม เป็นศูนย์การค้าแบบเชิงราบในกรุงเทพมหานคร ตั้งอยู่บนหัวมุมถนนพญาไท และถนนพระรามที่ 1 โดยด้านหลังติดกับถนนอังรีดูนังต์ และด้านทิศตะวันออกติดต่อกับจุฬาลงกรณ์มหาวิทยาลัย อีกด้านหนึ่งติดกับ ห้างสรรพสินค้ามาบุญครอง และอีกด้านหนึ่งติดกับ สยามเซ็นเตอร์ สยามสแควร์เป็นพื้นที่ในความดูแลของสำนักงานจัดการทรัพย์สิน จุฬาลงกรณ์มหาวิทยาลัย
ธุรกิจในสยามสแควร์มีความหลากหลาย ทั้งโลกของแฟชั่น อาหาร พื้นที่โฆษณา โรงเรียนกวดวิชา สังคมเด็กแนว หรือในแวดวงทางการธุรกิจการตลาด เป็นสถานที่ที่มีการทดลองสินค้า และกิจกรรมการตลาดแบบแปลกใหม่และเข้มข้นที่สุดแห่งหนึ่ง มีจำนวนคนเดินในสยามสแควร์ในวันธรรมดาเฉลี่ยวันละ 20,000 คน วันหยุดไม่ต่ำกว่า 50,000 คน ซึ่งแต่ละคนมีกำลังซื้อเฉลี่ย 1,000 บาท/ครั้ง/คน อ่านต่อ...
บทความคัดสรรก่อนหน้านี้: คลองปานามา - ภาพยนตร์ไทย - สมเด็จพระนางเจ้าสุขุมาลมารศรี พระอัครราชเทวี
ที่เก็บถาวร – บทความคัดสรรอื่น ๆ
เทศบาลตำบลบางแก้ว (จังหวัดพัทลุง)

เทศบาลตำบลบางแก้ว ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550

**พื้นที่รับผิดชอบ**
ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ) 

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:อำเภอบางแก้ว
บางแก้ว
แอนดริว เกร้กสัน

แอนดริว เกร้กสัน (ชื่อเดิม: แอนดริว ชาลี เกร้กสัน; เกิด 1 กันยายน พ.ศ. 2521) ชื่อเล่น แอนดริว เป็นนักแสดงลูกครึ่งไทย-เยอรมัน เข้าสู่วงการบันเทิงตั้งแต่อายุ 13 ปี โดยคำชักชวนของ พจน์ อานนท์ ซึ่งพบแอนดริวในขณะที่กำลังเล่นเกมส์อยู่แถวบ้านย่านสุขุมวิท มีผลงานครั้งแรกคือการถ่ายแบบ, ถ่ายโฆษณาฮานามิกับไมโล

**ประวัติ**
ทางด้านการศึกษา จบการศึกษาระดับอนุบาลจากโรงเรียนสวนดอกไม้ ระดับประถมศึกษาจากโรงเรียนกันตะบุตร (พร้อมพงษ์) ระดับมัธยมศึกษาจากโรงเรียนปทุมคงคา และระดับอุดมศึกษาจากมหาวิทยาลัยรามคำแหง
ในปี 2536 แอนดริว ได้แสดงภาพยนตร์เรื่องแรกคือ กองร้อย 501 ริมแดง คู่กับ คลาวเดีย จักรพันธุ์ บิลลี่ โอแกน สิเรียม ภักดีดำรงฤทธิ์ อรุณ ภาวิไล และ หม่ำ จ๊กมก และได้เล่นละครเรื่องแรกคือ สิบหนึ่งเพื่อนกัน เขามีผลงานสร้างชื่อจากละคร ธรณีนี่นี้ใครครอง จากนั้นก็มีชื่อเสียงอย่างมากในละครเรื่อง ลูกไม้ไกลต้น และ ทางผ่านกามเทพ ต่อมาเขาได้ก้าวเข้ามาสู่ฐานะผู้จัดละครในนามบริษัทของตนเองที่ใช้ชื่อว่า มานา โปรดักชั่น ซึ่งได้ผลิตละครเรื่องแรกคือ สะดุดรัก
ทางด้านชีวิตส่วนตัว มีพี่ชาย 1 คนชื่อ เฮนรี โรบิน เกร้กสัน

**ผลงาน**

**ละครโทรทัศน์**

**ภาพยนตร์**
 2535 : สะแด่วแห้ว รับบทเป็น- 2536 : กองร้อย 501 ริมแดง รับบทเป็น เต้ย- 2537 : บันทึกจากลูก(ผู้)ชาย รับบทเป็น เป้ - 2537 : ตุ๊ ต๊ะ ต๋อม แต๋ม สุภาพบุรุษตัว ต รับเชิญ เป็นคู่ชกมวย ช่วงท้าย- 2538 : กองร้อย 501 ถึงใจจะแตก แต่ไม่แตกแถว รับบทเป็น เต้ย- 2538 : สติแตกสุดขั้วโลก รับบทเป็น หรั่ง - 2539 : ไม้ที พู่กัน แอนด์ โซ้ยตี๋ รับบทเป็น ธีร์ (แทน จอห์น ดีแลน)- 2539 : กู๊ดบายซัมเมอร์ เอ้อเหอเทอมเดียว รับบทเป็น วิลลี่- 2548 : คนระลึกชาติ รับบทเป็น ต้อม                      - 2567 : เวียนไหว้

**มิวสิกวิดีโอ**
 "ทำได้หรือเปล่า" ศิลปิน นูโว (2535)- "อย่าเกินกว่านี้" ศิลปิน ปัทมวรรณ เค้ามูลคดี (2535)

**พิธีกร**
 รายการฮิวโก้เกม (ช่อง 7) (2539) - รายการ เด็กหลง ผู้ใหญ่ลืม (2556)

**ผู้จัดละคร**
 สะดุดรัก (ช่อง 3)(2549)- เกมลุ้นรัก (ช่อง 3)(2552)

**โฆษณา**
 ฮานามิ ร่วมกับ ธัญญาเรศ รามณรงค์ (2534)- ไมโล (2536)- แป้งเย็นทเวลพลัส (2538)- เทสโตแผ่นเรียบ กลิ่น ซอลธ์ แอนด์ ซาวร์ (2546)- เทสโตแผ่นหยัก กลิ่นบาร์บีคิว (2547)- เทสโต รสปูผัดผงกะหรี่ (2547)- เฟรนช์ คาเฟ่ (2559)

**รางวัล**
 ท็อปอวอร์ด 2001 สาขาดารานำชายยอดเยี่ยม จากละครเรื่อง ทางผ่านกามเทพ- รางวัลโทรทัศน์ทองคำ ครั้งที่ 16 สาขานักแสดงนำชายดีเด่น จากละครเรื่อง รักเกิดในตลาดสด- คมชัดลึก อวอร์ด ครั้งที่ 2 สาขานักแสดงนำชายยอดเยี่ยม จากละครเรื่อง เรือนไม้สีเบจ- รางวัลเมขลา ปี 2547 สาขานักแสดงนำชายยอดเยี่ยมประเภทละครแนวชีวิต จากละครเรื่อง เรือนไม้สีเบจ- เอ็มไทยท็อปทอล์กอะเบาต์ 2016 สาขานักแสดงชายที่ถูกกล่าวถึงมากที่สุด จากละครเรื่อง แรด และ วิมานเมขลา- เข้าชิงรางวัลคมชัดลึก อวอร์ด ครั้งที่ 13 สาขานักแสดงนำชายยอดเยี่ยม จากละครเรื่อง แรด- HOWE AWARDS 2019 สาขา HOWE THE BEST ACTOR AWARD 

**อ้างอิง**

**แหล่งข้อมูลอื่น**
 andrewgregson/
หมวดหมู่:บุคคลจากโรงเรียนปทุมคงคา
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:นักแสดงไทยเชื้อสายอังกฤษ
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากเขตคลองเตย
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
กฎหมายศาสนจักร

กฎหมายศาสนจักร หรือ ประมวลกฎหมายพระศาสนจักร (Canon law) เป็นคำที่หมายถึงกฎหมายทางการปกครองภายในองค์การคริสเตียนรวมถึงบรรดาสมาชิก โดยเฉพาะในคริสตจักรโรมันคาทอลิก อีสเติร์นออร์โธด็อกซ์ และแองกลิคัน กฎที่ใช้ในการปกครองเป็นกฎที่ได้รับการอนุมัติ หรือตีความหมายเมื่อมีข้อขัดแย้งซึ่งแต่ละคริสตจักรก็จะมองกันคนละแง่ ตามปกติแล้วการอนุมัติก็จะทำโดยสภาสังคายนาสากลก่อนที่จะนำไปปฏิบัติในคริสตจักรโดยทั่วไป

**อ้างอิง**

**ดูเพิ่ม**
 โรมันคาทอลิก- อีสเติร์นออร์โธด็อกซ์- สภาสังคายนาสากล- การปฏิรูปคาทอลิก
กฎหมายศาสนจักร
หมวดหมู่:คำศัพท์ศาสนาคริสต์
ยูดาสอิสคาริโอท

ไฟล์:The-Last-Supper-large.jpg|250px|thumb|upright=1.4|ยูดาสอิสคาริโอท (คนขวาสุด) กำลังเดินออกจากอาหารค่ำมื้อสุดท้าย ในภาพวาดของคาร์ล บลอช ปลายศตวรรษที่ 19 
ยูดาส อิสคาริโอท (Judas Iscariot; יהודה איש־קריות Yəhûḏāh ʾÎš-qəriyyôṯ) เป็นหนึ่งในอัครทูตของพระเยซูผู้กล่าวว่ามีหน้าที่ถือ “ถุงเงิน” (ภาษากรีก: γλωσσόκομον)  และเป็นผู้ที่รู้จักกันว่าเป็นผู้ทรยศต่อพระเยซูโดยการบอกทหารประจำพระวิหารว่าใครคือพระเยซูซึ่งเป็นผลให้พระเยซูถูกจับ

**รากคำ**
ในภาษากรีกในพันธสัญญาใหม่ ยูดาสอิสคาริโอทเรียกว่า “Ιούδας Ισκάριωθ” (Ioúdas Iskáriōth) และ  “Ισκαριώτης” (Iskariṓtēs)
“Judas” สะกด “Ioudas” ในภาษากรีกโบราณ และ “Iudas” ในภาษาละตินซึ่งออกเสียง “ยูดาส” ทั้งสองภาษา และเป็นชื่อที่ใช้กันทั่วไป “Judah” (יהודה, Yehûdâh, ภาษาฮิบรูสำหรับ  “พระเจ้าทรงเป็นที่สรรเสริญ” (God is praised) การสะกดเช่นนี้เป็นพื้นฐานของการสะกดชื่อในพันธสัญญาใหม่ที่มาเป็นภาษาอังกฤษว่า  “จูดาส” (Judas) หรือ  “จูด” (Jude) หรือ (Judh)
ความสำคัญของ “อิสคาริโอท” ยังไม่เป็นที่ทราบแน่นอน การสันนิษฐานมีสองสมมติฐาน 
:* ที่น่าเป็นไปได้ที่สุดก็คือคำว่า “อิสคาริโอท” มาจากภาษาฮีบรูสำหรับ  “איש־קריות” (Îš-Qrîyôth) ซึ่งหมายความว่า  “ผู้มาจากเคริออท” (Kerioth) พระวรสารนักบุญยอห์นกล่าวถึงยูดาสว่าเป็น  “บุตรของไซมอน อิสคาริโอท” (ยอห์น 6:71) ซึ่งเป็นนัยว่าผู้ที่มาจากเคริโอทคือพ่อของยูดาสไม่ใช่ตัวยูดาสเอง บางท่านก็กล่าวว่า  “เคริออท” หมายถึงบริเวณหนึ่งในแคว้นยูเดีย แต่ “เคริออท” ก็เป็นชื่อของเมืองสองเมืองของแคว้นยูเดียด้วย
:* สมมติฐานที่สองกล่าวว่า “อิสคาริโอท” เป็นการบอกว่ายูดาสเป็นชาวยิวไซคารีอิ (Sicarii)  ซึ่งเป็นกลุ่มนักลอบสังหารในบรรดาชาวยิวที่เป็นปฏิปักษ์ต่อการยึดครองของชาวโรมันในแคว้นยูเดีย ซึ่งต้องการขับไล่โรมันออกจากยูเดีย  แต่นักประวัติศาสตร์หลายท่านกล่าวว่าชาวไซคารีมิได้ก่อตัวขึ้น กระทั่งราวคริสต์ทศวรรษ 40's หรือ 50's ของคริสต์ศตวรรษที่ 1 จึงเป็นไปไม่ได้ที่ยูดาสจะเป็นชาวยิวไซคารีอิ
เพราะการที่ยูดาสมีบทในการเป็นผู้ทรยศต่อพระเยซู ทำให้ชื่อ “ยูดาส” ซึ่งเป็นชื่อที่ใช้กันแพร่หลายในสมัยคริสตกาล หลังจากยูดาสทรยศพระเยซูแล้ว ความนิยมในการตั้งชื่อบุตรชาย "ยูดาส" จึงเสื่อมถอยลงไป เกือบหายไปในบรรดาผู้นับถือศาสนาคริสเตียน แต่ชื่อ  
“ยูดาส” (Yudas) หรือ "ยูดาสดา"  (Yudasdah) หรือ "จูดาสดา" (Judasdah) หรือ “เยฮูดา” (Yehuda) ในภาษาฮิบรู ยังเป็นชื่อที่ใช้กันในหมู่ชาวยิว หรือบางทีก็ใช้ “จูด” (Jude) หรือ (Judh) ในบรรดาผู้นับถือศาสนาคริสต์

**อ้างอิง**

**ดูเพิ่ม**
 อัครทูต
หมวดหมู่:อัครทูต
เส้นสองสลึง

เส้นสองสลึง (frenulum of prepuce of penis) คือ เส้นเอ็นหรือเนื้อเยื่อบาง ๆ ที่ยึดหัวองคชาต กับหนังที่รูดไปมาได้ขององคชาต เส้นสองสลึงนั้นบางคนอาจไม่มีเนื่องจากขาดไปก่อนแล้ว 
หมวดหมู่:อวัยวะ
บารโธโลมิวอัครทูต

บารโธโลมิวอัครทูต (Bartholomew the Apostle; Βαρθολομαίος (Bartholomaios)) เป็นนักบุญและมรณสักขีในศาสนาคริสต์ เสียชีวิตที่ประเทศอาร์มีเนีย  บารโธโลมิวเป็นหนึ่งในอัครทูตของพระเยซู ชื่อ “บารโธโลมิว” มาจากภาษาแอราเมอิก  “bar-Tôlmay” (תולמי‎‎‎‎‎-בר‎‎) หมายความว่า “ลูกของโทลเม” (โทเลมี) หรืออาจจะเป็น “ลูกของคนไถนา” บางครั้งก็เชื่อกันว่าเป็นนามสกุลมากกว่าจะเป็นชื่อตัว

**การอ้างอิงในคัมภีร์ไบเบิล**
บาร์โทโลมิวปรากฏในรายนามของอัครทูตในพระวรสารสหทรรศน์ (พระวรสารนักบุญมัทธิว, พระวรสารนักบุญมาระโก, และพระวรสารนักบุญลูกา) และเป็นผู้หนึ่งที่เห็นการเสด็จขึ้นสวรรค์ของพระเยซู (กิจการของสาวก 1:4, 12, 13)

**นาธานาเอล**
เมื่อต้นคริสต์ศตวรรษที่ 9 นักบุญบารโธโลมิว มึชื่อเกี่ยวกับ “นาธานาเอล” (Nathanael) ซึ่งเป็นชื่อที่ปรากฏในพระวรสารนักบุญจอห์น ในพระวรสารสหทรรศนักบุญฟีลิปอัครทูตและนักบุญบารโธโลมิวมักจะกล่าวถึงพร้อมกันขณะที่ชื่อ “นาธานาเอล” ไม่มีการกล่าวถึง แต่ในพระวรสารนักบุญยอห์น นักบุญฟีลิปและ “นาธานาเอล” มักจะปรากฏชื่อพร้อมกัน แต่ไม่มีการกล่าวถึง “บารโธโลมิว” นักวิชาการทางคัมภีร์ไบเบิลไม่เห็นด้วยว่า “นาธานาเอล” กับ “บารโธโลมิว” เป็นคนคนเดียวกัน
ในพระวรสารนักบุญยอห์น 1:45-51, กล่าวว่า “นาธานาเอล” เป็นเพื่อนของนักบุญฟีลิป และเมื่อเริ่มแรกมีความข้องใจถึงเรื่อง “เมสสิยาห์” มาจากนาซาเรธโดยกล่าวว่า: “จะมีอะไรดีมาได้จากนาซาเรธ” แต่จะอย่างไรก็ตาม ก็ตามฟิลิปไป พระเยซูพอเห็นนาธานาเอลก็กล่าวว่า “เป็นชาวอิสราเอลที่แท้จริง หลอกไม่ได้” นักวิชาการบางคนกล่าวว่า พระเยซูกล่าวว่า “ก่อนที่ฟีลิปจะเรียกเจ้า เมื่อเจ้ายืนอยู่ใต้ต้นฟิก ข้าเห็นเจ้า” เป็นคำกล่าวที่มีพื้นฐานมาจากการพูดแบบชาวยิวจากคัมภีร์โทราห์ “นาธานาเอล” ยอมรับว่าพระเยซูเป็น “พระบุตรของพระเจ้า” และ “กษัตริย์ของชาวอิสราเอล” “นาธานาเอล” ปรากฏอีกครั้งในตอนจบของพระวรสารนักบุญยอห์น (ยอห์น 21:2) ว่าเป็นสาวกซึ่งพระเยซูมาปรากฏตัวให้เห็นที่ทะเลไทบีเรียสหลังจากทรงคืนพระชนม์

**อ้างอิง**

**ดูเพิ่ม**
 นักบุญ - มรณสักขีในศาสนาคริสต์- อัครทูต
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:ผู้ถูกประหารชีวิตโดยการตรึงกางเขน
หมวดหมู่:นักบุญจากพันธสัญญาใหม่
การตรึงกางเขน

ไฟล์:Caravaggio-Crucifixion of Peter.jpg|right|thumb|260px|“นักบุญปีเตอร์ตรึงกางเขน” โดย คาราวัจโจ
การตรึงกางเขน (crucifixion) เป็นวิธีการประหารชีวิตซึ่งผู้ถูกสั่งให้ประหารจะถูกผูกหรือตอกตะปูบนไม้กางเขนและปล่อยทิ้งไว้ให้ตาย วิธีการประหารชีวิตแบบนี้เป็นวิธีที่ใช้ในสมัยจักรวรรดิโรมันและในประเทศเพื่อนบ้านในบริเวณเมดิเตอร์เรเนียน และวิธีที่คล้ายคลึงกันในจักรวรรดิเปอร์เชียSmith, Damian Barry, The Trauma of the Cross: How the Followers of Jesus Came to Understand the Crucifixion, p. 14. Paulist Press: Mahwah, New Jersey, 1999. การประหารชีวิตโดยการตรึงกางเขนโดยจักรวรรดิโรมันมาจนถึงปี ค.ศ. 337 หลังจากที่คริสต์ศาสนาเป็นศาสนาที่ถูกต้องตามกฎหมายของจักรวรรดิโรมันเมื่อปี 313 โดยจักรพรรดิคอนสแตนตินที่ 1 แต่การใช้วิธีตรึงกางเขนก็ยังใช้กันอยู่บ้างในหลายที่ในสมัยใหม่
“กางเขน” (Crucifix) ที่เป็นรูปสัญลักษณ์ของพระเยซูถูกตรึงบนกางเขนเป็นสัญลักษณ์ที่สำคัญของผู้นับถือศาสนาคริสต์ แต่ในนิกายโปรเตสแตนต์บางครั้งจะนิยมใช้กางเขนที่ไม่มีพระเยซูมากกว่า

**การตรึงกางเขน**
การตรึงกางเขนจะไม่ใช้ในการทำพิธีกรรมที่เป็นสัญลักษณ์ แต่จะใช้ในการที่ทำให้ผู้ตาย ตายอย่างทรมาน (ทำให้เกิดคำว่า “excruciating” หมายความว่า “out of crucifying” ซึ่งหมายถึงความเจ็บปวดที่ทารุณ), สยดสยอง (เพื่อทำให้คนขยาดจากการทำในสิ่งไม่ดี), และทำในที่สาธารณะ การตรึงกางเขนก็ต่างกันไปตามแต่ละสถานที่และยุคสมัย
ภาษากรีกและละตินที่เกี่ยวกับการตรึงกางเขนก็มีหลายลักษณะตั้งแต่ ตรึงกับเสา, ตรึงกับต้นไม้, ตรึงกับไม้รูปต่าง ๆ ถ้าใช้ไม้ไขว้ผู้ที่ถูกตรึงก็จะถูกบังคับให้แบกไม้บนบ่า เดินไปยังสุถานที่ที่จะถูกตรึง ซึ่งอาจจะทำให้เนื้อบนไหล่ฉีก น้ำหนักของกางเขนก็จะหนักประมาณ 135 กิโลกรัม แทซิทัส (Tacitus) นักประวัติศาสตร์โรมันบันทึกไว้ว่า ที่โรมมีสถานที่สำหรับการตรึงกางเขนเป็นการเฉพาะ อยู่ที่นอกประตูเอสควิลิเน่ (Esquiline Gate) และมีบริเวณเฉพาะสำหรับการประหารชีวิตทาสโดยการตรึงกางเขน สันนิษฐานกันว่า ตรงที่ตรึงกางเขนจะมีเสาตรงปักไว้แล้วเป็นการถาวร และเมื่อมีผู้แบกไม้มา (หรืออาจจะตรึงแขนไว้กับไม้แล้วก็ได้) ก็ยกทั้งคนและไม้ขึ้นไปประกอบกับเสาตรงที่ปักถาวร
บางครั้งผู้ที่ถูกประหารชีวิตก็อาจจะถูกผูกกับไม้ด้วยเชือกหลังจากที่ถูกตรึง ตามที่บันทึกโดยนักประวัติศาสตร์โจซีฟัส (Josephus) ซึ่งกล่าวถึงสมัยที่กรุงเยรูซาเลมถูกล้อมเมื่อ ค.ศ. 70 ถึงการตรึงกางเขนผู้ที่ถูกจับด้วยวิธีต่าง ๆ ของทหารโรมันและใน จอห์น 20:25 วัตถุที่ใช้ในการตรึงกางเขนเช่น ตะปู เป็นสิ่งที่แสวงหากัน เพราะถือเป็นเครื่องรางช่วยป้องกันภัย

**อ้างอิง**

หมวดหมู่:การประหารชีวิต
ตรึงกางเขน
หมวดหมู่:โรมันโบราณ
หมวดหมู่:วิธีการประหารชีวิต
การคืนพระชนม์ของพระเยซู

ไฟล์:Rafael - ressureicaocristo01.jpg|thumb|upright=1.2|การคืนพระชนม์ของพระคริสต์ (การคืนพระชนม์ฉบับของคินแนร์ด) โดยราฟาเอล ปี 1502
การคืนพระชนม์ของพระเยซู (Resurrection of Jesus) หมายถึง เหตุการณ์สองเหตุการณ์ที่มีความสำคัญที่สุดในความเชื่อทางคริสต์ศาสนาที่เป็นพื้นฐานของปรัชญาและหลักการทางคริสต์ศาสนวิทยา ตามพันธสัญญาใหม่พระเยซูผู้เป็นหัวใจของคริสต์ศาสนาถูกตรึงกางเขน, สิ้นพระชนม์, ถูกนำไปไว้ในที่เก็บศพ, และทรงคืนพระชนม์สามวันหลังจากนั้น (ยอห์น NIV, มาระโก NIV, มาระโก NIV). พันธสัญญาใหม่ยังกล่าวถึงการคืนพระชนม์และการสำแดงพระองค์ของพระเยซูคริสต์อีกหลายครั้งต่ออัครสาวกสิบสององค์ และสาวกคนอื่น ๆ รวมทั้ง “พี่น้องอีกห้าร้อยคนพร้อมกัน” ( 1 โครินธ์ 15:6) ก่อนที่จะเสด็จขึ้นสวรรค์ เหตุการณ์สำคัญสองเหตุการณ์นี้ฉลองกันระหว่างวันศุกร์ศักดิ์สิทธิ์ และ อีสเตอร์
ชนกลุ่มอื่น ๆ เช่น ชาวยิว มุสลิม บาไฮ และนิกายหรือลัทธิบางลัทธิของคริสต์ศาสนาไม่เห็นด้วยหรือไม่เชื่อว่าพระเยซูทรงคืนพระชนม์จริงหรือไม่

**อ้างอิง**

**ดูเพิ่ม**
 พระเยซู- ชีวิตของพระเยซู

**แหล่งข้อมูลอื่น**
 การคืนพระชนม์ของพระเยซู
พระเยซู
เครกส์ลิสต์

สำนักงานใหญ่เครกส์ลิสต์ในซานฟรานซิสโก
เครกส์ลิสต์ (Craigslist) เป็นเครือข่ายชุมชนออนไลน์ โดยให้บริการในการประกาศขายของออนไลน์ หางาน สมัครงาน หาคู่ และเป็นเว็บบอร์ดพูดคุยในหลายด้าน
เครกส์ลิสต์ก่อตั้งในปี พ.ศ. 2538 โดยเครก นิวมาร์ก ซึ่งเป็นที่มาของชื่อ "เครกส์ลิสต์" โดยเปิดให้ใช้งานในแถบซานฟรานซิสโก ซึ่งภายหลังได้ขยายตัวเปิดบริการทั่วไปในอีก 9 เมืองทั่วสหรัฐอเมริกาในปี พ.ศ. 2542 โดยในปัจจุบันเปิดให้บริการสำหรับ 450 เมืองใน 50 ประเทศ

**อ้างอิง**
  craigslist fact sheet date=2008-08-28 

**แหล่งข้อมูลอื่น**
  เว็บไซต์เครกส์ลิสต์
หมวดหมู่:ชุมชนเสมือน
หมวดหมู่:เว็บไซต์
กูเกิล กรุ๊ปส์

กูเกิล กรุ๊ปส์ (Google Groups) เป็นบริการฟรีจากทางกูเกิล ให้ผู้ใช้งานสามารถสร้างเว็บบอร์ดของกลุ่มของตัวเอง พูดคุยเกี่ยวกับเรื่องที่สนใจได้ ใช้งานที่ต้องการเข้าไปร่วมคุยในกลุ่มที่มีสร้างอยู่แล้วได้ ผู้ใช้งานสามารถพูดคุยผ่านทางเว็บไซต์ในลักษณะเว็บบอร์ด หรือคุยได้ผ่านทางระบบอีเมลโดยให้ข้อความใหม่ส่งเข้ามาที่อีเมลผู้ใช้ได้เช่นกัน และตอบคำถามโดยการส่งอีเมลเข้าไปในกลุ่ม โดยนอกจากนี้ผู้สนใจสามารถสมัครเพื่อสร้างกลุ่มของตัวเองได้ทันที
ในเดือนกุมภาพันธ์ พ.ศ. 2544 กูเกิลได้ซื้อเดจานิวส์ที่ใช้งานสำหรับยูสเน็ต และในวันที่ 14 ธันวาคม พ.ศ. 2544 กูเกิลได้เปิดให้บริการกรุ๊ปส์ขึ้น โดยเมื่อกุมภาพันธ์ 2549 กูเกิลได้เพิ่มเติมฟังก์ชันของกูเกิล กรุ๊ปส์ โดยเพิ่มระบบการให้คะแนนในแต่ละโพสต์

**อ้างอิง**

**แหล่งข้อมูลอื่น**
  เว็บไซต์กูเกิลกรุ๊ปส์
กรุ๊ปส์
หมวดหมู่:เว็บบอร์ด
ยาฮู! รู้รอบ

ยาฮู! รู้รอบ (Yahoo! Answers) เป็นชุมชนออนไลน์ของยาฮู!เปิดให้ใช้งานในการถามและตอบคำถามในลักษณะคล้ายเว็บบอร์ด แต่มีลักษณะการใช้งานที่แตกต่างไปจากเว็บบอร์ดคือ เว็บบอร์ดจะเปิดให้โพสต์ข้อความอะไรก็ได้ แต่ยาฮู! รู้รอบจะเปิดให้ผู้ใช้งานโพสต์เฉพาะคำถามหรือคำตอบเท่านั้น โดยท้ายสุดจะมีการเลือกคำตอบที่ดีที่สุด พร้อมขอเหตุผลว่าทำไมถึงดีที่สุด พร้อมกับมีระบบสะสมแต้มและระดับความเก่งกาจของผู้ใช้งาน เปิดใช้งานเมื่อ 13 ธันวาคม พ.ศ. 2548 โดยมีลักษณะพิเศษคือมีการให้แต้มต่อผู้ร่วมตอบคำถาม ซึ่งผลักดันให้ชุมชนมีส่วนร่วมในการตอบคำถาม เว็บเปิดให้ถามคำถามและตอบคำถามในทุกลักษณะ โดยมีการจัดแบ่งหมวดหมู่ของคำถามย่อยลงไปตามหมวดหมู่ 
การถามตอบคำถามจำเป็นต้องเป็นสมาชิก และเมื่อคำถามหรือคำตอบได้ถาม จะมีรูปอวตารซึ่งมีลักษณะคล้ายการ์ตูนแสดงตัวคู่กับข้อความ โดยระหว่างที่ถามคำถาม ทางระบบจะทำการค้นหาข้อมูลเก่าในฐานข้อมูลจากข้อความที่ผู้ถามได้พิมพ์ไป แสดงคำถามก่อนหน้าที่เกี่ยวข้องขึ้น เผื่อคำถามนั้นได้มีการถามก่อนหน้า 
ในปัจจุบันยาฮู! รู้รอบรองรับชุมชนใน 12 ภาษา ได้แก่ อังกฤษ จีน ฝรั่งเศส เยอรมัน อินโดนีเซีย  อิตาลี ญี่ปุ่น เกาหลี โปรตุเกส สเปน ไทย เวียดนาม โดยมีเว็บไซต์ตั้งอยู่ 24 ประเทศได้แก่ เกาหลีใต้ แคนาดา จีน บราซิล ฝรั่งเศส เยอรมนี ฮ่องกง อินเดีย อินโดนีเซีย อิตาลี ญี่ปุ่น มาเลเซีย เม็กซิโก นิวซีแลนด์ ฟิลิปปินส์ สิงคโปร์ สเปน ไต้หวัน ไทย สหราชอาณาจักร ควิเบก สหรัฐอเมริกา เวียดนาม ออสเตรเลีย 
และ อาร์เจนตินา 

**อ้างอิง**
  ยาฮู! รู้รอบคืออะไร? date=2007-12-26 

**แหล่งข้อมูลอื่น**
  ยาฮู! รู้รอบ date=2005-12-10  -  ยาฮู! รู้รอบไทย date=2008-03-02 
หมวดหมู่:เว็บไซต์
หมวดหมู่:ยาฮู!
หมวดหมู่:การร่วมมือ
เชน รุ่งโรจน์

เชน รุ่งโรจน์ สถิติการชก 24 ครั้ง ชนะ 19 (น็อค 17) แพ้ 5  

**เกียรติประวัติ**
 แชมป์ประเทศไทยรุ่นไลท์เวท
** ชิง 20 กรกฎาคม 2527 ชนะน็อค ทองเบิ้ม ลูกมาตุลี ยก 3
** ป้องกันแชมป์ครั้งที่ 1, 28 มกราคม 2531 ชนะน็อค สมอ ดอนเจดีย์ ยก 5
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 27 กุมภาพันธ์ 2532 แพ้น็อค ปาร์ค บองชุน ขก 4 ที่ เกาหลีใต้

**อ้างอิง**
  สถิติการชกfix-attempted=yes 
หมวดหมู่:นักมวยสากลชาวไทยรุ่นไลท์เวท
สมอ ดอนเจดีย์

สมอ ดอนเจดีย์ สถิติการชก 32 ครั้ง ชนะ 19 (น็อค18) เสมอ 1 แพ้ 12

**เกียรติประวัติ**
 แชมป์ประเทศไทยรุ่นไลท์เวท
** ชิง 11 เมษายน 2533 ชนะคะแนน มนต์ชัย ส.จาตุรงค์
** เสียแชมป์ 25 มีนาคม 2534 แพ้น็อค นพรัตน์น้อย ว.วลาพล ยก 3

**อ้างอิง**
  สถิติการชก
หมวดหมู่:นักมวยสากลชาวไทยรุ่นไลท์เวท
บาร์แคมป์

ผู้ร่วมงานบาร์แคมป์ครั้งแรก
บาร์แคมป์ (BarCamp) เป็นชื่อเรียกการรวมประชุมของกลุ่มผู้ใช้งานในวงการคอมพิวเตอร์ โดยจะเป็นการเสนอผลงานจัดขึ้นด้วยผู้ร่วมประชุมเองซึ่งมักจะเน้นในด้าน เว็บแอปพลิเคชัน โอเพนซอร์ซ โพรโทคอล และรูปแบบข้อมูล แต่ก็ไม่ได้จำกัดแต่เพียงหัวข้อเหล่านั้นเท่านั้น
คำว่า "บาร์แคมป์" เป็นการเล่นคำกับคำว่า ฟูบาร์ (foo-bar) ที่ล้อเลียนการประชุม ฟูแคมป์ (Foo Camp - Friends of O'reilly Camp) ที่เป็นการประชุมในวงการคอมพิวเตอร์จัดขึ้นเฉพาะคนดังในวงการต่าง  ที่ได้รับเชิญจาก ทิม โอ'ไรลลี ผู้จัดงานเท่านั้น บาร์แคมป์เริ่มมีครั้งแรกที่ แพโลอัลโท ในรัฐแคลิฟอร์เนีย ระหว่างวันที่ 19-21 สิงหาคม 2548 โดยมีผู้ร่วมงาน 200 คน ซึ่งหลังจากนั้นการร่วมจัดงานในลักษณะนี้จะใช้ชื่อกันว่าบาร์แคมป์

**รูปแบบงาน**
ลักษณะสำคัญของงานแบบบาร์แคมป์คือ การที่มันไม่มีกำหนดวาระพูดคุยล่วงหน้า ผู้เข้าร่วมงานแต่ละคนสามารถเสนอหัวข้อต่าง ๆ ที่ตนเองอยากนำเสนอได้โดยอิสระ โดยผู้เข้าร่วมงานทุกคนสามารถลงคะแนนได้ว่า ตนเองอยากฟังหัวข้อไหนบ้าง หัวข้อที่ได้คะแนนอันดับต้น ๆ ก็จะได้รับการเลือกให้นำเสนอ ด้วยวิธีผู้เข้าร่วมทุกคนจึงเป็นผู้ร่วมกันกำหนดวาระการพูดคุยในเวลางานเลย

**อ้างอิง**
  บาร์แคมป์คืออะไร date=2009-04-15  ที่เว็บไซต์ บาร์แคมป์ บางกอก-  จับตาบาร์แคมป์ไทย ค่ายคนไอทีติดอันดับเอเชีย, ไทยรัฐออนไลน์, 25 พ.ค. 2552-  เปิดฉากบาร์แคมป์ 3 ดึงคนไอทีแน่นเกินคาด, ไทยรัฐออนไลน์, 27 พ.ค. 2552
หมวดหมู่:ชุมชนออนไลน์
หมวดหมู่:การประชุม
เขตต์ ฐานทัพ

เขตต์ ฐานทัพ มีชื่อจริงว่า พิสุทธศักดิ์ อัครมาส พื้นเพอยู่ตำบลคลองตาคต อำเภอโพธาราม จังหวัดราชบุรี เกิดวันที่ 27 พฤษภาคม พ.ศ. 2520 จบการศึกษาด้านศิลปะที่สถาบันเทคโนโลยีราชมงคล วิทยาลัยเพาะช่าง รุ่น 82 แผนกการออกแบบและตกแต่งภายใน (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) ต่อมาเรียนต่อด้านนิเทศศาสตร์ สถาบันราชภัฏสวนสุนันทา

**ประวัติ**
เขตต์ ฐานทัพ ได้ก้าวเข้าสู่วงการโดยดัชชี่บอยแอนด์เกิร์ล และเริ่มถ่ายภาพใน เธอกับฉัน  แสดงละครเรื่อง รักเต็มร้อย วัยอลเวง, มดใสหัวใจซ่า และ รักแท้ แซบหลาย  ผลงานสร้างชื่อได้แก่ละคร 'วิมานดิน (2546), ธิดาวานร ภาค 2-3 และ บ้านทรายทอง ปี 2558 ยังแสดงภาพยนตร์เรื่อง ตัวเก็งเต็งหนึ่ง, เด็กเสเพล, เปิงมาง กลองผีหนังมนุษย์ ปี 2550 และ ชุมทางรถไฟผี ปี 2550
เขตต์ ฐานทัพ เคยคบหากับวรนุช วงษ์สวรรค์ แต่ต้องเลิกรากันในที่สุด ปัจจุบัน สมรสกับวีเจสาว แนท - ทักษญา ธีญานาถธนันชา (ชื่อเดิม: เปรมิการ์ ธนโรจน์ประดิษฐ์) ปัจจุบันมีลูกแล้ว ลูกชายชื่อ น้องดีจ้า ชื่อจริง ธามัน ธีญานาถธนันชา เกิดเมื่อวันที่ 11 ธันวาคม พ.ศ. 2558

**ผลงาน**

**ละครโทรทัศน์**

**ผู้กำกับ**
 ปี 2564
** เล่ห์แค้น- ปี 2566
** Love Me Again อีกครั้ง ฉันรักเธอ
** หารักด้วยใจเธอ

**ภาพยนตร์**
 ตัวเก็งเต็งหนึ่ง (พ.ศ. 2538)- เด็กเสเพล (พ.ศ. 2539)- ชุมทางรถไฟผี (พ.ศ. 2550)- เปิงมาง กลองผีหนังมนุษย์ (พ.ศ.2550)- หนูกันภัย ศึกมหายันต์ ยิงกันสนั่นจอ (พ.ศ. 2553)

**มิวสิกวิดีโอ**
 เพลง "ยอมตายแทน" - เดอะร็อคฟาเธอร์- เพลง "สิ่งสุดท้าย" - เรนโบว์- เพลง "อยากให้เธออยุ่ตรงนี้" - โบ สุนิตา- เพลง “หมั่นคอยดูแลและรักษาดวงใจ” - มาลีวัลย์ เจมีน่า- เพลง "โอ๊ย โอ๊ย" - นันทิดา แก้วบัวสาย

**ผลงานเพลง**
 เพลงประกอบละคร ผีขี้เหงา
** เพลง หนึ่งมิตรชิดใกล้- เพลงประกอบละคร แดนซ์ไม่เซ่อเลยเจอรัก
** เพลง เฉยๆ (ร่วมกับ เอมี่ กลิ่นประทุม)- เพลงประกอบละคร ตะวันชิงพลบ
** เพลง ตะวันชิงพลบ (ต้นฉบับ พงษ์สิทธิ์ คัมภีร์)- เพลง โลกให้ชีวิต ร่วมกับ จีรนันท์ มะโนแจ่ม , กรรณาภรณ์ พวงทอง , คณิศ ปิยะปภากรกูล , ธาราเขต เพ็ชร์สุกใส - เพลงประกอบโครงการ 7 สี ปันรักให้โลก ปี 3- เพลงประกอบละคร "ป่านางเสือ"
** เพลง คนไม่มีเหตุผล- เพลงประกอบละคร "สมหวัง...สู้สู้"
** เพลง สมหวังกันซักที
** เพลง เธอจะเลือกใคร

**พิธีกร**
 รายการ คบเด็กสร้างบ้าน ช่อง 7- รายการ สุดเขต โมเดิร์นไนน์ทีวี

**อ้างอิง**

**แหล่งข้อมูลอื่น**
 02236-  เขตต์ ฐานทัพ - MSN บันเทิงfix-attempted=yes -  เขตต์ ฐานทัพ date=2008-03-09  ch7.com-  อินสตาแกรมเขตต์ ฐานทัพ
หมวดหมู่:นักแสดงชายชาวไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พุทธศาสนิกชนชาวไทย
เอมี่ กลิ่นประทุม

เอมี่ กลิ่นประทุม (เกิด 8 กรกฎาคม พ.ศ. 2525) ชื่อเล่น เอมี่ เป็นนักแสดงและพิธีกรลูกครึ่งไทย-อเมริกัน อดีตนักแสดงสังกัดสถานีโทรทัศน์สีกองทัพบกช่อง 7

**ประวัติ**
เอมี่ เป็นบุตรของอาทร กลิ่นประทุม กับ แมรี่ แอนเดอร์สัน เธอมีพี่น้องทั้งหมด 3 คน มีน้องชาย 2 คน เป็นพี่สาวคนโต จบการศึกษาระดับประถมศึกษาจากโรงเรียนแย้มสอาด ระดับมัธยมศึกษาจากโรงเรียนนวมินทราชินูทิศ บดินทรเดชา ระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาอังกฤษอเมริกันศึกษา (British And American Studies)
เอมี่เป็น "หลานปู่" ของ นายทวิช กลิ่นประทุม อดีตนักการเมืองใหญ่  และเป็นผู้ก่อตั้งบริษัท เทรลเลอร์ ทรานสปอร์ต เจ้าของกิจการชิพปิ้งและท่าเรือรายใหญ่ของไทยในยุคหนึ่ง และเป็นหลานอา นายสรอรรถ กลิ่นประทุม อดีตรัฐมนตรีหลายกระทรวง และอดีตสมาชิกสภาผู้แทนราษฎร จังหวัดราชบุรี
เอมี่เริ่มเข้าสู่วงการบันเทิงตั้งแต่เรียนระดับชั้นมัธยมศึกษาตอนต้น เริ่มจากการไปดูคอนเสิร์ต ของ บริษัท อาร์เอส โปรโมชั่น แล้วมีโมเดลลิ่งมาขอถ่ายรูป หลังจากนั้นก็มีผลงานถ่ายมิวสิกวิดีโอของ RS หลายตัว ก่อนจะโดนคำชักชวนของจิตรลดา ดิษยนันทน์ บิ๊กบอสแห่งค่ายกันตนา และมีผลงาน ละครเรื่องแรกคือ เจ้าสาวของอานนท์ ต่อด้วยละครเรื่อง เลือกแล้ว..คือเธอ, มิติใหม่หัวใจเดิม, เงาปริศนา, ทายาทอสูร, ดาวหลงฟ้า ภูผาสีเงิน, ทับเทวา, ทายาทนิรนาม, แดนซ์ไม่เซ่อเลยเจอรัก, ดอกเบี้ยเคลียร์รัก, ลูกไม้หลากสี, เพื่อนรัก เพื่อนร้าย, กระดานสีรุ้ง, ฟ้าหินดินทราย, และผลงานอื่น ๆ อีกมากมายจนถึงปัจจุบัน

**ชีวิตส่วนตัว**
เอมี่แต่งงานกับนักแสดงชาย ศิวัฒน์ โชติชัยชรินทร์ เมื่อวันที่ 8 มิถุนายน พ.ศ. 2557 ที่วังจักรพงษ์

**ผลงานการแสดง**

**พิธีกร**
 รายการ NOW YOU C-AMY ทางช่องยูทูบ Bangpoon Campus คู่กับ ศิวัฒน์ โชติชัยชรินทร์ (10 ธันวาคม พ.ศ. 2563 - ปัจจุบัน)- รายการ เอมิกาเข้าครัว EP.1 ทางช่องยูทูบ AmyC Channel (4 ธันวาคม พ.ศ. 2564 - ปัจจุบัน)- รายการ ตั้งเตาเมาท์บันเทิง EP.1 ทุกวันจันทร์ - วันศุกร์ เวลา 15:30 - 16:15 น.ทางช่อง Workpoint TV ร่วมกับ ภิษณุ จุฑานิ่มสกุล, ภัทณชา วิภัทรเดชตระกูล, สุดารัตน์ บุตรพรม, ธงชัย ทองกันทม (3 มกราคม พ.ศ. 2565 - ปัจจุบัน)

**รางวัล**
(เข้าชิง) โทรทัศน์ทองคำ ครั้งที่ 21 ประจำปี 2549 สาขาดารานำหญิงดีเด่น จากละครเรื่อง "เพื่อนรัก เพื่อนร้าย"- (เข้าชิง) Drama Award 2010 สาขาดาราสมทบหญิงยอดเยี่ยม จากละครเรื่อง "ด้วยแรงอธิษฐาน"- (รับรางวัล) Drama Award 2011 สาขารางวัลจอมขโมยซีน จากละครเรื่อง "เส้นตายสลายโสด"- (เข้าชิง) Drama Award 2011 สาขาคู่จิ้นแห่งปี จากละครเรื่อง "เส้นตายสลายโสด"

**อื่น ๆ**
 การแสดง แม่น้ำของแผ่นดิน ปีที่ 4 ชุด มหาบุรุษแห่งหิมพานต์

**อ้างอิง**
  เอมี่ กลิ่นประทุม date=2008-03-05  ch7.com-  เอมี่ กลิ่นประทุม - MSN บันเทิงfix-attempted=yes \

**แหล่งข้อมูลอื่น**
 เอมิกา กลิ่นประทุม- amy_klinpratoom/
หมวดหมู่:ชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนนวมินทราชินูทิศ บดินทรเดชา
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:สกุลกลิ่นประทุม
หมวดหมู่:ยูทูบเบอร์ชาวไทย
แนวร่วมปฏิวัติเพื่อเอกราชติมอร์ตะวันออก

แนวร่วมปฏิวัติเพื่อเอกราชติมอร์ตะวันออก (Frente Revolucionária de Timor-Leste Independente) หรือ เฟรตีลิน (Fretilin) เป็นพรรคการเมืองฝ่ายซ้ายกลางในติมอร์ตะวันออก มีที่นั่งในสภาแห่งชาติและจัดตั้งรัฐบาลในติมอร์ตะวันออกตั้งแต่ได้รับเอกราชจนถึง พ.ศ. 2550 พรรคเริ่มจากเป็นขบวนการต่อต้านที่ต่อสู้พื่อเอกราชของติมอร์ตะวันออก ครั้งแรกเพื่อเป็นเอกราชจากโปรตุเกส และต่อจากนั้นเรียกร้องเอกราชจากอินโดนีเซีย ตั้งแต่ พ.ศ. 2517–2541 ในครั้งแรกเรียกว่าสมาคมประชาธิปไตยสังคมติมอร์ เมื่อติมอร์ตะวันออกได้รับเอกราชจากอินโดนีเซียจึงแตกออกเป็นหลายพรรค

**ประวัติก่อนได้รับเอกราช**
ใน พ.ศ. 2521 นีกูเลา ดุช ไรช์ ลูบาตู ผู้นำกลุ่มถูกทหารอินโดนีเซียฆ่า ต่อมาได้มีการตั้งกองทหารที่เป็นสาขาของกลุ่มต่อสู้แบบกองโจรเพื่อต่อต้านทหารอินโดนีเซีย

**ประวัติหลังได้รับเอกราช**
จากการเลือกตั้งครั้งแรกเมื่อ พ.ศ. 2544 เฟรตีลินได้คะแนนเสียง 57.4% และได้ 55 ที่นั่งจากทั้งหมด 88 ที่นั่ง ในการเลือกตั้งเมื่อ พ.ศ. 2550 เฟรตีลินได้คะแนนเสียงลดลง เหลือเพียง 29% และได้ 21 ที่นั่ง

**อ้างอิง**
หมวดหมู่:ขบวนการทางการเมืองในประเทศติมอร์-เลสเต
หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการแบ่งแยกดินแดน
หมวดหมู่:การยึดครองติมอร์ตะวันออกของอินโดนีเซีย
หมวดหมู่:ขบวนการทางการเมืองในเอเชียตะวันออกเฉียงใต้

หมวดหมู่:ขบวนการทางการเมืองในทวีปเอเชีย
หมวดหมู่:เอเชียตะวันออกเฉียงใต้
ลัสกัร ญิฮาด

ลัสกัร ญิฮาด (Laskar Jihad) เป็นกลุ่มการเมืองในอินโดนีเซีย ก่อตั้งเมื่อ 30 มกราคม พ.ศ. 2543 เริ่มจากการเข้าไปมีบทบาทในความขัดแย้งระหว่างชาวคริสต์และชาวมุสลิมในเมืองมาลูกู ฐานที่มั่นของกลุ่มอยู่ที่เกาะชวาแต่มักออกไปปฏิบัติการนอกเกาะชวา เชื่อกันว่ากลุ่มนี้มีความเกี่ยวข้องกับอัลกออิดะฮ์ แต่ทางกลุ่มได้ออกมาปฏิเสธว่าไม่เคยเกี่ยวข้องกับอุซามะฮ์ บิน ลาดินและตอลิบาน เป็นกลุ่มที่ประกาศยุบตัวเองไปแล้วในปัจจุบัน

**อ้างอิง**
 ศราวุฒิ อารีย์. การก่อการร้าย มุมมองของโลกอิสลาม. กรุงเทพฯ: สถาบันเอเชียศีกษา จุฬาลงกรณ์มหาวิทยาลัย, 2550.

**แหล่งข้อมูลอื่น**
  Terrorism in the Spotlight: Laskar Jihad-  Laskar Jihad, Alive and Well in Papua date=2016-12-29 -  West Papua Militia in May 2005 date=2005-06-16 -  BBC - Who are the Laskar Jihad? (2000)-  TIMEAsia.com Photo essay on Laskar Jihad date=2001-12-20 -  Para-military Background on Laskar Jihad
หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในประเทศอินโดนีเซีย
อีอีควอลเอ็มซีสแควร์

อีอีควอลเอ็มซีสแควร์ (อังกฤษ: E=MC2) คืออัลบั้มสตูดิโอลำดับที่ 7 ของมารายห์ แครี นักร้องสาวเพลงป๊อปชาวอเมริกัน อัลบั้มนี้ออกจำหน่ายเมื่อวันที่ 15 เมษายน พ.ศ. 2551 ในสหรัฐอเมริกา  อัลบั้มนี้ขึ้นชาร์ตบิลบอร์ด 200 ของสหรัฐอเมริกาในอันดับหนึ่ง ด้วยยอดขายเริ่มแรก 463,000 แผ่น ซึ่งเป็นสัปดาห์แรกของเธอที่มียอดขายมากที่สุด ซิงเกิลแรกจากอัลบั้มนี้ "ทัชมายบอดี" ขึ้นอันดับหนึ่ง ในชาร์ตบิลบอร์ดฮอต 100 นอกจากนี้ยังมีซิงเกิลตามมาอิกอันประกอบด้วย "บายบาย", "ไอล์บีเลิฟวิงยูลองไทม์" และ "ไอสเตย์อินเลิฟ"

**ชื่ออัลบั้ม**
ก่อนการประกาศชื่อย่างเป็นทางการของอัลบั้ม อัลบั้มนี้เคยมีแผนที่จะใช้ชื่อว่า แดทชิก (italic=yes) ซึ่งเป็นชื่อของหนึ่งในเพลงของอัลบั้มนี้ อัลบั้มนี้มีชื่อในภาษาอังกฤษว่า E=MC² โดยย่อมาจาก "(E) Emancipation (=) equals (MC) Mariah Carey (²) to the second power" ซึ่งเป็นการเล่นคำจากสมการของไอน์สไตน์ และอัลบั้มนี้ถือเป็นภาคต่อของเธอจากอัลบั้มที่ออกจำหน่ายไปแล้วเมื่อไป พ.ศ. 2548 ดิอีแมนซิเพชั่นออฟมิมิ (The Emancipation of Mimi) 

**รายชื่อเพลง**
ทุกเพลงมารายห์ แครี เป็นหนึ่งในผู้ประพันธ์ด้วย และมีนักแต่งเพลงอื่นๆ มาช่วยเสริมใส่ไว้ในวงเล็บ
# "Migrate" (featuring T-Pain) (Nathaniel "Danja" Hills, Belawa Muhammad, Faheem "T-Pain" Najm) –4:17
# "Touch My Body"  (Crystal "Cri$tyle" Johnson, Terius "The-Dream" Nash, Christopher "Tricky" Stewart) -  – 3:24
# "Cruise Control" (featuring Damian Marley) (Jermaine Dupri, Johnson, Damian Marley, Manuel Seal) –3:32
# "I Stay In Love" (Bryan Michael Cox, Kasseem "Swizz Beatz" Dean, Adonis Shropshire) –3:32
# "Side Effects" (featuring Young Jeezy) (J. Jenkins, Johnson, Scott Storch) –4:22
# "I'm That Chick" (Johnta Austin, Mikkel S. Eriksen, Tor Erik Hermansen, Rodney Temperton) –3:31
# "Love Story" (Austin, Dupri, Seal) –3:56
# "I'll Be Lovin' U Long Time" (Aldrin "DJ Toomp" Davis, Mark DeBarge, Johnson, Etterlene Jordan) –3:01
# "Last Kiss"  (Austin, Dupri, Seal) –3:36
# "Thanx 4 Nothin'" (Dupri, Seal) –3:05
# "O.O.C." (Dean, Sheldon Harris) –3:26
# "For the Record" (Cox, Shropshire) –3:26
# "Bye Bye" (Eriksen, Hermansen, Austin) –4:26
# "I Wish You Well"  (James Poyser, Mary Ann Tatum)  –4:35

**เพลงพิเศษ**
#  "Heat"1 (William "will.i.am" Adams, Jon Fletcher, Keith Harris, Jalil Hutchins, Johnson, Larry Smith, R.Muller) – 3:34
# "4real4real"2 (featuring Da Brat) (Cox, Shropshire) – 4:13
1 British, Japanese and Australian bonus track.
2 iTunes pre-order and Japanese bonus track.

**ชาร์ต**

**ประวัติการจำหน่าย**

**อ้างอิง**

**แหล่งข้อมูลอื่น**
  "E=MC² - Mariah Carey" album credits. Discogs.com 19 เมษายน พ.ศ. 2551 เรียกข้อมูลวันที่ 19 เมษายน พ.ศ. 2551 -  "E=MC² - Mariah Carey" album credits date=2008-10-05 . Barnes & Noble เรียกข้อมูลวันที่ 16 พฤษภาคม พ.ศ. 2551 
อ
อ
อ
เซเว่นธ์ซีน

เซเว่นธ์ซีน (7thSCENE) เป็นวงดนตรีประกอบด้วยสมาชิก 3 คนจากคณะสถาปัตยกรรมศาสตร์ จุฬาลงกรณ์มหาวิทยาลัย คือ อภิวัชร์ เอื้อถาวรสุข (แสตมป์ นักร้องนำ ได้เคยร่วมงานเพลง "สมมุติ" และ "เธอไม่เคยเปลี่ยน" ในอัลบั้ม Rhythm & Boyd E1EVEN1H มาแล้ว), กฤช วิรยศิริ (อาร์ต) มือกีตาร์ และชัชวาล วิศวบำรุงชัย (ชัช) มือคีย์บอร์ด 
มีผลงานอัลบั้มชุดแรก 7thSCENE เช่นเดียวกับชื่อวง งานเพลงในแนวซินธ์ร็อก และยังมีศิลปินมาร่วมงาน อย่างเช่น บอย โกสิยพงษ์, ตรัย ภูมิรัตน, โกมล บุญเพียรผล (โปรดิวเซอร์เจ้าของรางวัลสีสันอวอร์ดส ที่อยู่เบื้องหลังความสำเร็จของสครับบ์มาแล้ว), นภ พรชำนิ, คัตโตะ วงลิปตา, เบน ชลาทิศ และคิว วงฟลัวร์

**ผลงานเพลง**
อัลบั้มแรก: 7thSCENE (28 กรกฏาคม พ.ศ. 2551)
# "คว้า"
# "เธอที่มาพร้อมความรัก" (ปรากฏในอัลบั้ม The Strangers Vol. 1; พ.ศ. 2550 อีกด้วย)
# "ถามจริง ๆ"
# "รอฟังคำนั้น"
# "ลืม"
# "สิ้นสุด"
# "เป็นฉันหรือใคร"
# "ผลลัพธ์"
# "คลั่ง"
# "โลกที่มีเธอ"
# "ไม่จริงใช่ไหม"
# "บวก"
เพลงอื่น ๆ
# "สมบูรณ์แบบ" (อัลบั้ม The Strangers Vol. 2; พ.ศ. 2550)
# "ขีดเส้นใต้" (อัลบั้ม Sanamluang connects by Nokia 5700 XpressMusic Part 04; 26 ตุลาคม พ.ศ. 2550)
# "ขีดเส้นใต้" (อัลบั้ม Sanamluang Connects Selected; 26 กันยายน พ.ศ. 2551)
# "ขีดเส้นใต้" (อัลบั้ม HIS STORY; 10 ตุลาคม พ.ศ. 2556)
# "ขีดเส้นใต้" (อัลบั้ม ร็อกฮิตที่คิดถึง 2; 1 ธันวาคม พ.ศ. 2563)

**คอนเสิร์ต**
 KTC LOVEiS Acoustic Winter Festival (9 ธันวาคม พ.ศ. 2549)- KTC LOVEiS Winter Festival 2007 (8 ธันวาคม พ.ศ. 2550)- LOVEiS FAMILY,THE MUSIC FESTIVAL (12-13 ธันวาคม พ.ศ. 2551)- Canon Present One Night Concert 2 : Love Story (6 กันยายน พ.ศ. 2552)- LOVEiS 12th SHARING (26 กุมภาพันธ์ พ.ศ. 2560)

**ข้อมูลเพิ่มเติม**
 แสตมป์ เป็นดีเจรายการ 2Talk คู่กับคัทโตะ

**รางวัล**
 สีสันอะวอร์ดส์ ครั้งที่ 21 ประจำปี 2551 สาขาศิลปินหน้าใหม่ยอดเยี่ยม จากอัลบั้ม 7thScene

**อ้างอิง**
  7th SCENE - 7th SCENE date=2008-11-17 -  คลิปบทสัมภาษณ์ 7thSCENE date=2008-06-16 -  บทสัมภาษณ์ 7thSCENE date=2008-07-21 
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
ฉัพพรรณรังสี

ธงฉัพพรรณรังสี
ฉัพพรรณรังสี คือสีที่แผ่ออกจากพระวรกายขององค์สมเด็จพระสัมมาสัมพุทธเจ้า มี 6 สี คือ
# สีนีละ - สีเขียวเหมือนดอกอัญชัน ดอกผักตบ ดอกบัวเขียว แววนกยูง และปีกแมลงภู่ คือสีน้ำเงินนั่นเอง 
# สีปีตะ - สีเหลืองเหมือนดอกกรรณิการ์ หรดาล และทองชมพูนุท
# สีโรหิตะ - สีแดงเหมือนนํ้าครั่งและชาด เหมือนดอกชบา และดอกทับทิม  
# สีโอทาตะ - สีขาวเงินยวง เหมือนดอกพุดและสังข์
# สีมัญเชฏฐะ - สีแสดเหมือนหงอนไก่ ดอกอังกาบ ดอกชบาเทศ ดอกเทียนไทย และดอกทองฟ้า ที่ออกแสงเหมือนทองแดงที่ขัดเงาแล้ว 
# สีประภัสสร - สีเลื่อมพรายเหมือนแก้วผลึก (คือสีทั้ง 5 ข้างต้นรวมกัน) 
แสงเหล่านี้เรียกอีกอย่างว่า วรรณรังสี ซึ่งทั้ง 6 สีถือว่า เป็นสีมงคลของพุทธศาสนิกชน

**ดูเพิ่ม**
 ธงศาสนาพุทธ- แสงบริสุทธิ์ทั้งห้า- ปรินิพพาน- ร่างสีรุ้ง

**อ้างอิง**
หมวดหมู่:พระพุทธเจ้า
หมวดหมู่:สี
เพชรพระอุมา (แก้ความกำกวม)

เพชรพระอุมา สามารถหมายถึง- เพชรพระอุมา นวนิยายแนวผจญภัยขนาดยาวโดยพนมเทียน- เพชรพระอุมา (ภาพยนตร์ พ.ศ. 2514) ภาพยนตร์ไทยที่ออกฉายเมื่อปี พ.ศ. 2514
ฝ้า

ฝ้า เป็นสภาพผิวหนังของใบหน้าที่มีปื้นเป็นสีคล้ำ เกิดจากการเพิ่มจำนวนเม็ดสีที่ผิวหนังซึ่งถูกกระตุ้นด้วยแสงแดด ส่วนใหญ่ผู้หญิงจะเป็นฝ้าแต่ผู้ชายก็เป็นฝ้าได้หากตากแดดมากเกินไป
วัยที่เริ่มเป็นฝ้า ได้แก่ วัยกลางคน พบเป็นกันมากในประเทศเขตร้อนเพราะได้รับแสงแดดมากกว่าที่อื่น ยังมีปัจจัยทางพันธุกรรมและฮอร์โมนเข้ามาเกี่ยวข้องด้วย สำหรับฝ้าที่เกิดจากฮอร์โมน คือฝ้าที่เกิดระหว่างการตั้งครรภ์หรือในช่วงที่กินยาคุมกำเนิด เมื่อหมดการกระตุ้นจากฮอร์โมนตามที่กล่าวมาฝ้าที่เป็นอยู่ก็จะหายขาดไปเอง รวมถึงการแพ้เครื่องสำอางบางอย่างอาจทำให้เกิดฝ้าดำขึ้นได้
ฝ้าที่เกิดใหม่มักเป็นชนิดตื้น เกิดจากการที่ผิวหนังชั้นหนังกำพร้ามีจำนวนเม็ดสีเพิ่มขึ้น แต่เมื่อเป็นไปนาน ๆ ก็มีโอกาสกลายเป็นฝ้าลึก ซึ่งเกิดจากการเพิ่มของเม็ดสีในชั้นหนังแท้ สีฝ้าจะคล้ำเข้มมากขึ้น และรักษาให้หายยาก

**ชนิดของฝ้า**
# ฝ้าตื้น (Epidermal type) เกิดจากเซลล์สร้างเม็ดสี สร้างเม็ดสีและลำเลียงเม็ดสีขึ้นสู่ผิวหนังชั้นบนสุด (ชั้นหนังกำพร้า) จึงทำให้ฝ้าชนิดนี้มีลักษณะเป็นสีน้ำตาลเข้ม หรือดำ และ มักมีขอบเขตชัดเจน
# ฝ้าลึก (Dermal type) จะมีอาการผิดปกติ อยู่ในชั้นที่ลึกกว่าชนิดแรก โดยจะเกิดฝ้าในระดับที่ลึกกว่าผิวหนังกำพร้า จะเกิดความผิดปกติในระดับชั้นผิวหนังแท้ มีขอบเขตไม่ชัด ลักษณะเป็นสีม่วงอมน้ำเงิน วิธีรักษาฝ้าทำได้ยากกว่าฝ้าชนิดตื้น และหายขาดได้ยาก การใช้ยาทาฝ้าอ่อนๆ และ ครีมกันแดด เพียงแต่ช่วยให้ดีขึ้นเท่านั้น
# ฝ้าผสม (Mixed type) คือมีการผสมกันทั้งฝ้าแบบตื้น และฝ้าแบบลึก ฝ้าชนิดนี้เป็นชนิดที่พบมากที่สุดในคนทั่วไป
# ฝ้าที่ไม่สามารถแยกได้ชัดเจนว่าเป็นฝ้าชนิดใด (Indeterminate type) มักพบในผู้ที่สีผิวเข้มมาก หรือ คล้ำมาก เช่น ในชนชาติแอฟริกัน เป็นต้น

**การรักษา**
การทายาที่มีตัวยาไฮโดรควิโนน หรือกรดวิตามินเอ พวกนี้จะไปยับยั้งการสร้างเม็ดสี สารในกลุ่มไวเทนนิ่ง เช่น กรดโคจิก ชาเขียว ชาขาว ซึ่งจะมีพิษน้อยกว่าในกลุ่มที่เป็นยา แต่ประสิทธิภาพในการรักษายังไม่แน่นอน เพราะไม่มีหลักฐานวิชาการสนับสนุนชัดเจน
การรักษาด้วยเทคโนโลยี เช่น การทำเลเซอร์ด้วย คาร์บอนไดออกไซด์เลเซอร์ต้องระวัง เพราะมีผลข้างเคียงสูงบางคนทำแล้วหายก็จริง แต่ผิวที่ขึ้นใหม่จะคล้ำเป็นรอยดำ ซึ่งเกิดจากรอยแผลของการทำเลเซอร์ ส่วนการรักษาฝ้าด้วยวิธีไอออนโตหรือโฟโตนั้นยังไม่เป็นการรักษาที่ยอมรับในระดับสากล หากจะใช้วิธีการักษาดังกล่าวต้องใช้ควบคู่กับการทายาด้วยจึงจะได้ผล
การรักษาฝ้าแบบวิธีธรรมชาติด้วยสมุนไพร เช่น การใช้น้ำมะนาว ใบกะเพราะ ว่านหางจระเข้ ไข่ขาว หัวไชเท้า มะละกอสุก หัวหอม ใบบัวบก น้ำส้มสายชูจากแอปเปิ้ล  

**อ้างอิง**
 นิตยสารชีวจิต ฉบับวันที่ 16 พฤศจิกายน 2550

**ดูเพิ่ม**
 กระ- สิว
หมวดหมู่:ตจวิทยา
วนอุทยานแห่งชาตินายูง-น้ำโสม

อุทยานแห่งชาตินายูงน้ำโสม ครอบคลุมพื้นที่รอยต่อ 3 จังหวัด คือ จังหวัดอุดรธานี, จังหวัดเลย และจังหวัดหนองคาย มีเนื้อที่ 281,875 ไร่ (451 ตร.กม.) ที่ทำการตั้งอยู่บ้านสว่าง หมู่ที่ 2 ตำบลนายูง อำเภอนายูง จังหวัดอุดรธานี อุทยานฯ แห่งนี้แบ่งออกเป็น 2 ส่วนคือ ส่วนแรกเทือกเขาภูย่าอู่คลอบคลุมพื้นที่อำเภอบ้านผือ, อำเภอนายูง จังหวัดอุดรธานี โดยมีภูย่าอู่สูง 588 เมตร
สถานที่ท่องเที่ยวที่สำคัญ เช่น น้ำตกสามเทพ (มีน้ำไหลตลอดทั้งปี), น้ำตกตาดน้อย (มีน้ำไหลตลอดทั้งปี), ถ้ำเกิ้ง, ผาแดง, จุดชมวิวภูนกกระบาและน้ำตกยูงทอง เป็นน้ำตกตั้งอยู่บนสันเขาภูพานและภูย่าอู มีลำน้ำไหลผ่านโขดหินสลับซับซ้อนสวยงาม ท่ามกลางความเขียวขจีของแมกไม้นานาพันธุ์ น้ำตกยูงทองเป็นน้ำตกสูง 3 ชั้น อยู่ห่างจากตัวเมืองอุดรธานีประมาณ 103 กม. การเดินทางจากตัวจังหวัดอุดรธานี ผ่านเข้าอำเภอบ้านผือและอำเภอน้ำโสม เมื่อถึงอำเภอน้ำโสมจะมีทางแยกจากหมู่บ้านน้ำซึม หรือ เรียกอีกอย่างหนึ่งว่า 
"สามเหลี่ยม" ต่อไปอีกประมาณ 17 กม. ก็จะถึงทางแยกไปอุทยานแห่งชาตินายูงน้ำโสม ซึ่งเส้นทางดังกล่าวเป็นเส้นทางของ รพช. ตลอดสายและมีสภาพดี 
ส่วนที่ 2 เทือกเขาภูก้อน, ภูหมอกบ่วาย, ภูผาห้วยหินขาว, ภูหลวงนาแค, ภูหลวงห้วยเดื่อ ครอบคลุมพื้นที่อำเภอน้ำโสม, อำเภอนายูง จังหวัดอุดรธานี / อำเภอปากชม จังหวัดเลย / อำเภอสังคม จังหวัดหนองคาย พื้นที่ส่วนใหญ่อยู่ในเขตจังหวัดอุดรธานี มียอดเขาที่สำคัญ คือ ภูหมากขี่สูง 992 เมตร ภูหมอกบ่วายสูง 1,000 เมตรจากระดับน้ำทะเลเป็นยอดภูสูงสุดของอุทยานฯ แหล่งท่องเที่ยวทั้งหมดส่วนใหญ่อยู่ในเขตจังหวัดอุดรธานี มีน้ำตกหลายแห่งเช่น น้ำตกห้วยอ้อ, น้ำตกตาลโตน, น้ำตกคำพม่า, น้ำตกห้วยป่าชี และจุดชมทะเลหมอกภูหมอกบ่วาย
นายูง-น้ำโสม
หมวดหมู่:ภูมิศาสตร์ของจังหวัดอุดรธานี
หมวดหมู่:ภูมิศาสตร์ของจังหวัดเลย
หมวดหมู่:ภูมิศาสตร์ของจังหวัดหนองคาย
หมวดหมู่:สถานที่ท่องเที่ยวในจังหวัดอุดรธานี
หมวดหมู่:สถานที่ท่องเที่ยวในจังหวัดเลย
หมวดหมู่:สถานที่ท่องเที่ยวในจังหวัดหนองคาย
อุทยานธารงาม-ภูฝอยลม

อุทยานธารงาม  ตั้งอยู่ในเขตบ้านทับกุง ตำบลทับกุง อำเภอหนองแสง จังหวัดอุดรธานี ตามเส้นทางหมายเลข 2 (อุดรธานี-ขอนแก่น) ระยะทางประมาณ55 กม. จะมีด้านขวามือไปสู่อำเภอหนองแสง ระยะทางประมาณ 25 กม. ก็จะเข้าสู่เขตอุทยานธารงาม บริเวณอุทยานธารงามมีเนื้อที่ประมาณ 130 ตรกม. ประกอบไปด้วยธรรมชาติอันสวยงาม มีลานหินที่กว้างใหญ่ ถ้ำและน้ำตกหลายแห่ง เช่น น้ำตกตาดมะค่า น้ำตกวังตาดแพ ถ้ำมักเกิ้น ถ้ำมักควน แหลสะอาด (ลานหิน) แหลตากผ้า ฯลฯ ซึ่งแต่ละแห่งมีความสวยงามแตกต่างกันออกไป
หมวดหมู่:ภูมิศาสตร์ของจังหวัดอุดรธานี
หมวดหมู่:สถานที่ท่องเที่ยวในจังหวัดอุดรธานี
หมวดหมู่:อำเภอหนองแสง
หมวดหมู่:จักรวรรดิออสเตรีย-ฮังการี

อ
อ
หมวดหมู่:ประเทศออสเตรีย
หมวดหมู่:ประเทศฮังการี
หมวดหมู่:รัฐสิ้นสภาพในประเทศออสเตรีย
หมวดหมู่:ประวัติศาสตร์ออสเตรีย
หมวดหมู่:ประวัติศาสตร์ฮังการี
อ
อ
น็อทร์-ดาม

น็อทร์-ดาม (Notre Dame nɔtʁ dam) เป็นภาษาฝรั่งเศสแปลว่า "พระแม่เจ้าของเรา" หรือ "แม่พระ" ซึ่งหมายถึงพระนางมารีย์พรหมจารี
คริสต์ศาสนสถาน- Canada ประเทศแคนาดา
** มหาวิหารน็อทร์-ดามแห่งแห่งมอนทรีออล
** โบสถ์น็อทร์-ดาม (มอนทรีออล)
** อาสนมหาวิหารน็อทร์-ดามแห่งออตตาวา
** โบสถ์น้อยน็อทร์-ดาม-เดอ-บง-เซอกูร์
** คอนแวนต์น็อทร์-ดาม- France ประเทศฝรั่งเศส
** มหาวิหารน็อทร์-ดามแห่งปารีส
** มหาวิหารบาเยอ
** มหาวิหารชาทร์
** มหาวิหารมูแล็ง
** มหาวิหารแร็งส์
** มหาวิหารรูอ็อง
** มหาวิหารรอเด
** มหาวิหารแวร์เดิง
** มหาวิหารอาเมียง
** น็อทร์ดามดูว์โอ
** มหาวิหารสทราซบูร์
** มหาวิหารคูทองซ์
** มหาวิหารเอฟเรอซ์
** มหาวิหารลาอง
** มหาวิหารลูซง
** มหาวิหารนัวยง
** มหาวิหารทูลเลอ
** มหาวิหารแซงต์โอแมร์
** มหาวิหารเซส์
** มหาวิหารซองลีส์- Luxembourg ประเทศลักเซมเบิร์ก
** มหาวิหารน็อทร์-ดามแห่งลักเซมเบิร์ก- Vietnam ประเทศเวียดนาม
** Saigon Notre-Dame Basilica
รายการธงในประเทศอิตาลี

บทความนี้ว่าด้วยธงต่างๆ ในประเทศอิตาลีโดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติอิตาลี

**ธงชาติ**


**ธงประจำตำแหน่ง**

**ธงเรือ**

**ธงทหาร**

**ธงในอดีต**

**ยุคก่อนการรวมชาติ (ก่อน ค.ศ. 1848)**

**ยุคนโปเลียน**


**สมัยการรวมชาติ (หลัง ค.ศ. 1848)**

**ธงพระอิสริยยศ**

**ธงทหาร**

**อ้างอิง**

**แหล่งข้อมูลอื่น**
  title=ธงชาติอิตาลี
อิตาลี
หมวดหมู่:ราชวงศ์ซาวอย

ราชวงศ์ซาวอย (House of Savoy) เป็นพระราชวงศ์ที่ปกครองราชอาณาจักรอิตาลี
ซาวอย
ซาวอย
หมวดหมู่:ประวัติศาสตร์สเปน
หมวดหมู่:ประวัติศาสตร์โครเอเชีย
หมวดหมู่:ราชอาณาจักรซาร์ดิเนีย
หมวดหมู่:ราชอาณาจักรอิตาลี
อาวีญงปาปาซี

ไฟล์:Façade du Palais des Papes.jpg|thumb|right|280px|พระราชวังพระสันตะปาปาแห่งอาวีญง
อาวีญงปาปาซี (Avignon Papacy) หรือ สมณสมัยอาวีญง คือช่วงเวลาที่พระสันตะปาปา 7 พระองค์ประทับ ณ เมืองอาวีญง ราชอาณาจักรฝรั่งเศส แทนการประทับที่กรุงโรมตามปกติ สืบเนื่องมาจากความขัดแย้งระหว่างองค์พระสันตะปาปากับพระมหากษัตริย์ฝรั่งเศส
ภายหลังจากความขัดแย้งระหว่างสมเด็จพระสันตะปาปาบอนิเฟซที่ 8 กับพระเจ้าฟิลิปที่ 4 แห่งฝรั่งเศส และการสิ้นพระชนม์ของสมเด็จพระสันตะปาปาเบเนดิกต์ที่ 11 ผู้สืบทอดตำแหน่งสมเด็จพระสันตะปาปาต่อจากสมเด็จพระสันตะปาปาบอนิเฟซที่ 8 และดำรงสมณศักดิ์ได้เพียง 8 เดือน การประชุมเลือกสันตะปาปาให้อาร์ชบิชอปแบร์ทร็อง ชาวฝรั่งเศส ขึ้นดำรงสมณศักดิ์เป็นสมเด็จพระสันตะปาปาพระองค์ใหม่ในปี ค.ศ. 1305 ทรงปฏิเสธที่จะเสด็จย้ายจากฝรั่งเศสไปประทับที่กรุงโรม และในปี ค.ศ. 1309 ทรงย้ายสันตะสำนักมายังรัฐพระสันตะปาปา ณ อาวีญง (Papal Enclave at Avignon) ซึ่งดำรงอยู่สืบต่อมาอีก 67 ปี ในบางครั้งการที่โรมไร้สมเด็จพระสันตะปาปาประทับอยู่ในครั้งนี้ถูกขนานนามว่า พระสันตะปาปาเป็นเชลยของบาบิโลน (Babylonian Captivity of the Papacy) โดยสมเด็จพระสันตะปาปาที่ครองสมณศักดิ์ ณ อาวีญงทั้ง 7 พระองค์ถัดมาล้วนแล้วแต่เป็นชาวฝรั่งเศสทุกพระองค์ และในเวลาถัดมาก็ทรงตกอยู่ภายใต้อิทธิพลของพระมหากษัตริย์ฝรั่งเศสมากขึ้นเรื่อย ๆ จนในวันที่ 13 กันยายน ค.ศ. 1376 สมเด็จพระสันตะปาปาเกรกอรีที่ 11 ทรงตัดสินพระทัยเสด็จจากอาวีญงและย้ายสันตะสำนักกลับกรุงโรม (เสด็จถึงกรุงโรม ณ วันที่ 17 มกราคม ค.ศ. 1377) นับเป็นการสิ้นสุดลงของสมณสมัยอาวีญงอย่างเป็นทางการ

**พระสันตะปาปาแห่งอาวีญง**
พระสันตะปาปาอาวีญงปาปาซี 7 พระองค์มีพระนามดังนี้
# สมเด็จพระสันตะปาปาเคลเมนต์ที่ 5 - ค.ศ. 1305 - ค.ศ. 1314
# สมเด็จพระสันตะปาปาจอห์นที่ 22 - ค.ศ. 1316 - ค.ศ. 1334 
# สมเด็จพระสันตะปาปาเบเนดิกต์ที่ 12 - ค.ศ. 1334 - ค.ศ. 1342
# สมเด็จพระสันตะปาปาเคลเมนต์ที่ 6 - ค.ศ. 1342 - ค.ศ. 1352 
# สมเด็จพระสันตะปาปาอินโนเซนต์ที่ 6 - ค.ศ. 1352 - ค.ศ. 1362 
# สมเด็จพระสันตะปาปาเออร์บันที่ 5 - ค.ศ. 1362 - ค.ศ. 1370 
# สมเด็จพระสันตะปาปาเกรกอรีที่ 11 - ค.ศ. 1370 - ค.ศ. 1378
ในปี ค.ศ. 1376 พระสันตะปาปาเกรกอรีที่ 11 ทรงย้ายกลับไปประทับที่กรุงโรมตามเดิม หลังจากนั้นก็เกิดการแตกแยกระหว่างพระคาร์ดินัลจึงทำให้มีผู้อ้างตนเป็นพระสันตะปาปา (Antipope) ขึ้นที่อาวีญงพร้อมกับโรม:
# ผู้อ้างตนเป็นพระสันตะปาปาเคลเมนต์ที่ 7 - ค.ศ. 1378 - ค.ศ. 1394 (คนละองค์กับสมเด็จพระสันตะปาปาเคลเมนต์ที่ 7)
# ผู้อ้างตนเป็นพระสันตะปาปาเบเนดิกต์ที่ 13 - ค.ศ. 1394 - ค.ศ. 1423 (คนละคนกับสมเด็จพระสันตะปาปาเบเนดิกต์ที่ 13) - (ถูกขับจากอาวีญงเมื่อ ค.ศ. 1403)
ช่วงเวลาระหว่างปี ค.ศ. 1378 ถึงปี ค.ศ. 1417 เป็นช่วงเวลาที่นักวิชาการโรมันคาทอลิกเรียกว่า ศาสนเภทตะวันตก (Western Schism) หรือ “การโต้แย้งครั้งใหญ่เรื่องพระสันตะปาปาเท็จ” หรือที่บรรดานักประวัติศาสตร์ฝ่ายโปรเตสแตนต์เรียกกันว่า “มหาศาสนเภทครั้งที่สอง” เพราะเป็นการแตกแยกของพระคาร์ดินัลกลุ่มต่าง ๆ ผู้สนับสนุนพระสันตะปาปาที่โรม ที่อาวีญง และที่อื่นว่าใครเป็นพระสันตะปาปาที่แท้จริง จนกระทั่งมายุติลงจากผลการสังคายนาคอนชตันซ์ในปี ค.ศ. 1417 (Council of Constance) 
รัฐสันตะปาปา (ในปัจจุบันมีเพียงที่นครรัฐวาติกัน) ในขณะนั้นรวมไปถึงที่ดินบริเวณอาวีญงและบริเวณเล็ก ๆ และทางตะวันออก มาจนกระทั่งการปฏิวัติฝรั่งเศสจึงกลับไปเป็นของประเทศฝรั่งเศสเมื่อปี ค.ศ. 1791

**อ้างอิง**

**ดูเพิ่ม**
 พระสันตะปาปา - กาเตรีนาแห่งซีเอนา 
หมวดหมู่:ประวัติศาสตร์ศาสนาคริสต์
หมวดหมู่:พระสันตะปาปา
หมวดหมู่:คริสต์ศตวรรษที่ 14
หมวดหมู่:รัฐสันตะปาปา
พ.ศ. 2578

พุทธศักราช 2578 ตรงกับปีคริสต์ศักราช 2035 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น- ปีเถาะ สัปตศก จุลศักราช 1397 (วันที่ 16 เมษายน เป็นวันเถลิงศก)

**เหตุการณ์**
 8 มกราคม - วัตถุใกล้โลก 2002 AY1 จะโคจรเข้ามาใกล้โลก 

**เหตุการณ์ไม่ทราบวัน**
 นักวิจัยและนักประดิษฐ์หวังว่าลิฟต์อวกาศจะสร้างเสร็จในปีนี้- ประเทศบราซิลจะกลายเป็นประเทศที่พัฒนาแล้ว

**วันสำคัญทางศาสนาและพิธีกรรม**

**บันเทิงคดีที่อ้างอิงถึงปีนี้**
 ภาพยนตร์ ไอ โรบอท พิฆาตแผนจักรกลเขมือบโลก (2004) เหตุการณ์เกิดขึ้นในปีนี้- เหตุการณ์ในการ์ตูนญี่ปุ่น โกสต์อินเดอะเชลล์ เริ่มต้นในปีนี้
ชาญ เย็นแข

ชาญ เย็นแข (10 กันยายน พ.ศ. 2469 -  5 ตุลาคม พ.ศ. 2531) เป็นนักร้องเพลงลูกทุ่ง ที่มีชื่อเสียงจากเพลง "ค่าน้ำนม"จากการประพันธ์ของไพบูลย์ บุตรขัน

**ประวัติ**
ชาญ เย็นแข เกิดที่กรุงเทพมหานคร ที่ย่านเสาชิงช้า จบชั้นมัธยมศึกษาจากโรงเรียนวัดบวรนิเวศ แล้วเริ่มเป็นนักร้องประกวดตามงานวัดในสมัยสงครามโลกครั้งที่สอง ใช้ชื่อว่า "เอี่ยวพญา"  โดยเพลงที่ประกวดงานวัดครั้งแรกในชีวิตของเขาเกิดขึ้นในปีพ.ศ. 2484 โดยร้องเพลง กลางสายลม  ขณะมีอายุเพียง 16 ปี ที่วัดจอมสุดาราม (วัดไพรงาม)  สถานีรถไฟสามเสน ซึ่งผลการประกวดออกมาว่า เขาได้รางวัลที่ 3    ส่วนเพลงแรกที่สามารถชนะเลิศการประกวดคือเพลง รำพันรัก เมื่อปี พ.ศ. 2488 โดยเป็นการร้องที่งานภูเขาทอง วัดสระเกศวรวิหาร หลังสงครามจึงได้มาฝากตัวเป็นลูกศิษย์ของครูสง่า อารัมภีร
ในปี พ.ศ. 2492 ชาญ เย็นแข ได้ติดตามสง่า อารัมภีร ไปที่ห้องบันทึกเสียงซึ่งจะมีการบันทึกเสียงเพลง "ค่าน้ำนม" ของครูไพบูลย์ บุตรขัน แต่ปรากฏว่าบุญช่วย หิรัญสุนทร ซึ่งจะเป็นผู้ร้องเพลงนี้ไม่มา ครูสง่าจึงเสนอให้ชาญ ร้องเพลงนี้บันทึกเสียงแทน ปรากฏว่าเมื่อสถานีวิทยุนำเพลงนี้มาออกอากาศ ก็เป็นที่นิยม และทำให้ชาญ เย็นแข เป็นที่รู้จักมาตั้งแต่นั้น
ชาญ เย็นแข ร้องเพลงที่มีชื่อเสียงอีก เช่น ชายสามโบสถ์, สามหัวใจ, กลิ่นโคลนสาบควาย, บัวลืมสระ, ตารางดวงใจ ฯลฯ และยังเคยเป็นนักพากย์ภาพยนตร์ และนักจัดรายการวิทยุ

**การเสียชีวิต**
ชาญ เย็นแข สมรสกับคุณสุพรรณี สิงหราชา เมื่อปี พ.ศ. 2494 มีบุตรสาว 1 คน เสียชีวิตด้วยโรคหัวใจเมื่อวันที่ 5 ตุลาคม พ.ศ. 2531  ขณะกำลังจะร้องเพลงที่ร้านอาหารของวงจันทร์ ไพโรจน์ ที่อำเภอบางละมุง จังหวัดชลบุรี พระราชทานเพลิงศพเมื่อวันที่ 29 พฤศจิกายน พ.ศ. 2531

**อ้างอิง**
2531
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากโรงเรียนวัดบวรนิเวศ
โลกยนิทาน

โลกยนิทาน
โลกยนิทาน เป็นหนังสือรวมกวีนิพนธ์ รางวัลดีเด่นจากโครงการศิลปะเพื่อเยาวชนไทย Young Thai Artist Award 2006 ซึ่งสนับสนุนโดยมูลนิธิซีเมนต์ไทย ผู้เขียนคือนายธีรภัทร เจริญสุข ตีพิมพ์โดยสำนักพิมพ์นานมีบุคส์พับลิเคชันส์ หนา 112 หน้า  และต่อมาได้รับรางวัลชมเชยประเภทกวีนิพนธ์ ของสำนักงานคณะกรรมการการศึกษาขั้นพื้นฐาน ในงานสัปดาห์หนังสือแห่งชาติ พ.ศ. 2552 

**เนื้อหาของหนังสือ**
โลกยนิทาน เป็นรวมบทกวีหลากหลายที่เกี่ยวข้องกับตำนานและความเป็นมาของโลกในแง่มุมต่างๆ โดยใช้ฉันทลักษณ์หลากหลายรูปแบบทั้งโคลง ฉันท์ กาพย์ กลอน
หนังสือแบ่งบทกวีออกเป็นสี่หมวด ได้แก่
๑. ปกรณัมนิทาน เป็นบทกวีเรื่องเล่าตำนานเทพปกรณัมโบราณนำมาตีความในแง่มุมใหม่
๒. อตีตนิทาน    เป็นบทกวีที่ได้แรงบันดาลใจมาจากประวัติศาสตร์โลก
๓. มนุษยนิทาน  เป็นบทกวีเกี่ยวกับเรื่องราวต่างๆในโลกที่เกี่ยวข้องกับพฤติกรรมหลากหลายของมนุษย์
๔. อนาคตนิทาน  เป็นบทกวีเชิงวิทยาศาสตร์ เล่าเรื่องโลกในอนาคต

**ฉันทลักษณ์ที่ใช้และตัวอย่างผลงาน**
๑. ฉันท์ ใช้สัททุลวิกกีฬิตฉันท์ ในบท "ตรีมูรติ"
๒. กาพย์ ใช้กาพย์ฉบัง ๑๖ และกาพย์สุรางคนางค์ ๒๘
๓. โคลง ใช้โคลง ๒ ดั้น โคลง ๔ ดั้นบาทกุญชร โคลง ๔ ดั้นวิวิธมาลี โคลง ๔ สุภาพ และโคลง ๕ พัฒนา(โคลงจิตรลีลา)
๔. กลอน ใช้กลอนสี่ และกลอนแปด
ล
เซอร์เกย์ บริน

เซอร์เกย์ มีไคโลวิช บริน (Sergey Mikhaylovich Brin; Сергей Михайлович Брин; เกิด 21 สิงหาคม พ.ศ. 2516) เป็นชาวอเมริกันเชื้อสายรัสเซีย ผู้ร่วมก่อตั้งกูเกิลร่วมกับแลร์รี เพจ
ปัจจุบัน เซอร์เกย์ บรินอยู่ในตำแหน่งประธานฝ่ายเทคโนโลยีของกูเกิล และผู้อำนวยการของกูเกิล เอ็กซ์ จากรายงานว่ามีทรัพย์สินส่วนตัวประมาณ 2 หมื่นล้านดอลลาร์สหรัฐ ซึ่งถูกจัดเป็นบุคคลที่รวยที่สุดอันดับที่ 26 ของโลก และ อันดับ 5 ของสหรัฐอเมริการ่วมกับแลร์รี เพจ ซึ่งตัวเซอร์เกย์เองยังเป็นหนึ่งในเศรษฐีที่อายุน้อยที่สุดในโลกเช่นกัน

**ประวัติการศึกษา**
เซอร์เกย์เกิดที่ มอสโกในสหภาพโซเวียตในครอบครัวชาวยิว ลูกของ ไมเคิล บริน และ เจเนีย บริน นักคณิตศาสตร์ชาวรัสเซีย ซึ่งเมื่อเขาอายุได้ 6 ปี ครอบครัวได้อพยพย้ายมาอยู่ที่สหรัฐอเมริกาในรัฐแมริแลนด์ เขาได้เข้าศึกษาระดับปริญญาตรีจากมหาวิทยาลัยแมริแลนด์ในเมืองคอลเลจพาร์ก ศึกษาในด้านวิทยาการคอมพิวเตอร์และคณิตศาสตร์ และต่อมาเขาได้ศึกษาต่อในระดับปริญญาโทและเอกที่มหาวิทยาลัยสแตนฟอร์ดโดยได้ทุนการศึกษาจากมูลนิธิวิทยาศาสตร์แห่งชาติสหรัฐอเมริกา ซึ่งในระหว่างที่ศึกษาที่สแตนฟอร์ดนี่เอง เขาและแลร์รีได้ร่วมก่อตั้งบริษัทกูเกิล โดยปัจจุบันเขาพักการเรียนของตัวเองโดยไม่มีกำหนด

**อ้างอิง**

**แหล่งข้อมูลอื่น**
  ประวัติที่เว็บไซต์กูเกิล -  เว็บไซต์เซอร์เกย์ ในช่วงเป็นนักศึกษาที่สแตนฟอร์ด -  ประวัติผู้ก่อตั้งกูเกิล date=2011-10-11  จากเว็บ bnbuy.com
หมวดหมู่:มหาเศรษฐีชาวอเมริกัน
หมวดหมู่:บุคคลในวงการคอมพิวเตอร์
หมวดหมู่:กูเกิล
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายรัสเซีย
หมวดหมู่:บุคคลจากมหาวิทยาลัยสแตนฟอร์ด
หมวดหมู่:นักธุรกิจเทคโนโลยีสารสนเทศ
หมวดหมู่:นักธุรกิจซอฟต์แวร์
มูลนิธิวิทยาศาสตร์แห่งชาติสหรัฐ

มูลนิธิวิทยาศาสตร์แห่งชาติสหรัฐอเมริกา (National Science Foundation ย่อว่า NSF) เป็นหน่วยงานรัฐบาลของสหรัฐที่สนับสนุนงานวิจัยและงานด้านการศึกษา สำหรับองค์กรหรือสถานศึกษาในด้านวิทยาศาสตร์และวิศวกรรมศาสตร์ โดยในปี พ.ศ. 2550 มูลนิธิมีงบประมาณ 6 พันล้านดอลลาร์สหรัฐ
มูลนิธิก่อตั้งเมื่อ 10 พฤษภาคม พ.ศ. 2493 ปัจจุบันตั้งอยู่ที่เมืองอาร์ลิงตันในรัฐเวอร์จิเนีย

**อ้างอิง**

**แหล่งข้อมูลอื่น**
  เว็บไซต์มูลนิธิวิทยาศาสตร์แห่งชาติสหรัฐอเมริกา
หมวดหมู่:สหรัฐอเมริกา